فەتاح ئەمیری
فەتاح ئەمیری (Fetah Emîrî) (لەدایکبووی ١٩٤٦ لە مەنیچەری بۆکان، ڕۆژھەڵاتی کوردستان) ڕۆماننووسێکی کوردە.

ژیان 
فەتاح ئەمیری ساڵی ١٣٢٥ی ھەتاوی لە ئاوایی مەنیچەر سەر بە شاری بۆکان لە دایک بووە. خوێندنی سەرەتایی لە شاری مەھاباد درێژە پێ داوە. دواتر لە ئیدارەی کارەبای شاری بۆکان دامەزراوە. لە سەردەمی پاڵەویدا (ساڵی ١٣٥٤) بەھۆی چالاکیی سیاسییەوە دەسگیر کراوە و تا ساڵی ١٣٥٧ لە بەندیخانە بووە. تا گوازتنەوەی گۆڤاری سروە بۆ سنە یارمەتی داوە و بەشی (سروەی ئازیز) ی لە ئەستۆ بووە کە پێشوازییەکی باشیشی لێ کراوە. ساڵی ١٩٩٣ لە یەکەم ھەڵبژاردنی ئەنجومەنی ئەدەبیی بۆکاندا وەک یەکێک لە حەوت بەڕێوەبەری ئەو ڕێکخراوەیە ھەڵبژێردراوە. شارەزایی و زاڵ بوونی ئەمیری بەسەر زمانی کوردی بەتایبەتی بنزاری موکریانی بووەتە ھۆی ئەوەیکە ڕۆمانەکانی ببنە سەرچاوەیەکی زیندوویەتی پەند و ئیدیۆم و دەستەواژە و وشەی ڕەسەنی کوردی. فەتاح ئەمیری ئێستا خانەنشینە و لە بۆکان دەژی.

بەرھەمەکان 
بەرھەمە چاپ کراوەکانی نووسەر:
 ھاوارەبەرە (ڕۆمان) ١٩٩٠
 میرزا (ڕۆمان - درێژەی ھاوارەبەرە) ١٩٩٣
 زیندەخەو (ڕۆمان) ٢٠٠٣
 گێژەڵووکە (بەرگی یەک)، خەم و خەیاڵ (بەرگی دوو)، چاپەمەنیی ئامیار

سەرچاوەکان 

زیندووان
خەڵکی بۆکان
لەدایکبووانی ١٩٤٦
کوردەکانی ڕۆژھەڵاتی کوردستان
نووسەرانی کورد